สวัสดีค่ะ ดิฉันมีอาการท้องผูกและเวลาถ่ายอุจจาระจะแข็งและถ่ายไม่สุดแต่เมื่อถ่ายอุจจาระเสร็จจะมีเลือดหยดออกมาด้วยเล็กน้อยและจะไม่หยดอีก เมื่อถ่ายครั้งต่อไปก็เป็นแบบเดิมอีก พอดิฉันไปพบเภสัชเขาจ่ายยาdafominมาค่ะ เมื่อทานยาจะถ่ายปกติและไม่มีเลือดออก แต่เมื่อเลิกทานยาแล้วดิฉันกลับมาท้องผูกละมีเลือดหยดออกมาอีกค่ะ แบบนี้คืออาการอะไรคะ แล้วจะเป็นอะไรมากไหมคะ
สวัสดีค่ะ Cnnอาการถ่ายอุจจาระมีเลือดออกสีแดงสด สามารถเกิดได้จากหลายสาเหตุ ได้แก่ ริดสีดวงทวาร, มีแผลฉีกขาดที่รูทวารจากอาการท้องผูก, ทวารหนักและลำไส้อักเสบ, มีติ่งเนื้อที่ลำไส้, ลำไส้ขาดเลือด, เนื้องอกต่างๆที่ลำไส้ เป็นต้นจากที่เล่ามา ตัวยาที่ได้นี้ เป็นยาที่รักษาโรคริดสีดวงทวารนะคะ เป็นไปได้ว่า อาจเป็นสาเหตุที่ทำให้ถ่ายแล้วมีเลือดออกมากได้ค่ะโรคริดสีดวงทวาร (hemorrhoid) เป็นโรคที่เกิดจากการโป่งพองของเส้นเลือดบริเวณทวารหนักหรือส่วนปลายของลำไส้ใหญ่ที่อยู่ติดกับทวารหนัก ทำให้มีอาการคล้ายติ่งยื่นออกมาจากทวารหนัก คนไข้อาจจะมีอาการปวด เจ็บ หรือคันบริเวณทวารหนัก ถ่ายลำบาก ถ่ายอุจจาระมีเลือดสดปนออกมา หากมีเส้นเลือดอุดตัน (thrombosed hemorrhoid) ทำให้บริเวณนั้นอักเสบจนคนไข้อาการปวดบริเวณทวารหนักรุนแรง บวม และคลำได้ก้อนแข็งบริเวณทวารหนักได้ปัจจัยที่ส่งเสริมให้โรคริดสีดวงเป็นมากขึ้น ได้แก่ การนั่งเบ่งอุจจาระเป็นเวลานาน ประวัติท้องเสียเรื้อรังหรือท้องผูกเรื้อรัง น้ำหนักเกิน รับประทานที่มีกากใยน้อย ตั้งครรภ์ เป็นต้นแนะนำการดูแลรักษาสุขภาพตนเองเพื่อลดอาการและป้องกันโรคริดสีดวง แนะนำให้คนไข้รับประทานอาหารที่มีพืชผักผลไม้ที่มีกากใยสูง ดื่มนำ้เปล่าอย่างน้อยวันละ 8 แก้ว ออกกำลังกายสม่ำเสมอ พยายามอย่ากลั้นอุจจาระนานๆ และพยายามเลี่ยงการเบ่งอุจจาระ นะคะหากปรับเปลี่ยนพฤติกรรมแล้ว ไม่ดีขึ้น แนะนำไปพบแพทย์เพื่อตรวจวินิจฉัยโรคและรับการรักษาอย่างเหมาะสมค่ะ